# 

# Zmluva o dielo číslo objednávateľa ............

na zhotovenie projektovej dokumentácie a výkon odborného autorského dohľadu podľa §536 a násl. zákona č. 513/1991 Zb., Obchodný zákonník

a podľa zákona č. 185/2015 Z.z., Autorský zákon

Čl.1. ZMLUVNÉ STRANY

* 1. ZHOTOVITEĽ:

.......................

.......................

Poštový kontakt: ............................

Zastúpená: ............................

Bankové spojenie ............................

Číslo účtu v tvare IBAN: ............................

IČO: ............................

DIČ: ............................

IČ DPH: ............................

Registrácia: ............................

Telefón: ............................

E-mail: ............................

(ďalej len ako „zhotoviteľ“)

1.2 OBJEDNÁVATEĽ:

**Mesto Žilina**

**Námestie obetí komunizmu 1, 011 31 Žilina**

Zastúpená: Mgr. Peter Fiabáne, primátor

Bankové spojenie: Prima banka Slovensko, a.s.

Číslo účtu v tvare IBAN: SK37 5600 0000 0003 3035 3001

IČO: 00321796

DIČ: 2021339474

Telefón: +421 41 70 63 111

E-mail: [peter.tomka@zilina.sk](mailto:peter.tomka@zilina.sk)

(ďalej len ako „objednávateľ“)

**Preambula**

(1) Táto zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „Zákon o verejnom obstarávaní v úplnom znení“). Objednávateľ na obstaranie predmetu tejto zmluvy použil postup v zmysle právnych predpisov upravujúcich postup pri verejnom obstarávaní.

(2) Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a  vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

Čl.2. PREDMET ZMLUVY

* 1. Predmetom tejto zmluvy o dielo je záväzok zhotoviteľa vykonať dielo v rozsahu a za podmienok dohodnutých v tejto zmluve a záväzok objednávateľa zaplatiť zhotoviteľovi za jeho bezchybné vykonanie dohodnutú cenu.
  2. Dielom sa pre účely tejto zmluvy:

1. vypracovanie a dodanie projektovej dokumentácie pre realizáciu stavby vrátane výkazu výmer a rozpočtu stavebných prác (ďalej „projektová dokumentácia“) a
2. vykonanie odborného autorského dozoru pri realizácii nižšie uvedenej stavby (ďalej len ,,OAD“),

a to všetko pre stavbu **„Využitie podzemných priestorov bývalého krytu CO pod ZŠ, Žilina - Hájik“**  (ďalej bod A. a B. spoločne aj ako „projekt“ alebo „dielo“). Zhotoviteľ je povinný vykonať dielo vo vlastnom mene na svoje náklady a na svoje nebezpečenstvo v dohodnutom čase a v stanovenej kvalite.

* 1. Zhotoviteľ je uzrozumený so skutočnosťou, že kvalitou diela sa pre účely tejto zmluvy rozumie dielo vyhotovené podľa čl. 3 tejto zmluvy so zreteľom na ustanovenie § 46 zákona č. 50/1976 Zb. o územnom plánovaní a stavebnom poriadku (Stavebný zákon) v znení neskorších predpisov, v zmysle ktorého zhotoviteľ zodpovedá za správnosť a úplnosť vypracovania dokumentácie podľa § 45 ods. 2 Stavebného zákona a za realizovateľnosť stavby podľa ním vypracovanej dokumentácie, ako aj v súlade s platnou legislatívou SR, STN, STN EN, TN, súvisiacimi predpismi a aktuálne platným Sadzobníkom pre navrhovanie ponukových cien projektových prác a inžinierskych činností (UNIKA). Pokiaľ dielo nebude spĺňať uvedené požiadavky kvality, ide o vadu diela, ktorú je zhotoviteľ povinný odstrániť v rámci reklamácie objednávateľa bezodplatne.
  2. Zhotoviteľ vykoná OAD v rozsahu podľa článku 4. tejto zmluvy pre objednávateľa, v rozsahu a kvalite vymedzenej v tejto zmluve v termíne dohodnutom v čl. 5 bod 5.1.2 tejto zmluvy. Zhotoviteľ sa zaväzuje vykonať OAD na svoje náklady a na svoje nebezpečenstvo v objednanom termíne podľa pokynov objednávateľa, STN, všeobecne záväzných právnych predpisov a v termíne dohodnutom touto zmluvou a v súlade so zákonom č. 138/1992 Zb. o autorizovaných architektoch a autorizovaných stavebných inžinieroch v úplnom znení.

Čl.3.  OBSAH A ROZSAH PROJEKTU

3.1 Pri vypracovaní predmetu zmluvy sa zhotoviteľ zaväzuje zohľadniť požiadavky objednávateľa definované najmä v súťažných podkladoch objednávateľa, jeho prílohách a vysvetleniach objednávateľa, ako aj ďalšie upresňujúce požiadavky objednávateľa a oprávnené požiadavky dotknutých subjektov.

3.2 Zhotoviteľ sa zaväzuje odovzdať objednávateľovi v rámci dohodnutej ceny projektovú dokumentáciu v nasledujúcich počtoch vyhotovení:

* v tlačenej forme 10 vyhotovení
* v digitálnej forme 1 vyhotovenie

nasledovne: výkresovú časť vo formáte DWG alebo DGN, textovú a tabuľkovú časť vo formáte DOC a XLS, obrázkovú časť vo formáte PDF a JPG a kompletnú dokumentáciu vo formáte PDF

3.3 Projektovou dokumentáciou v rozsahu podľa čl. 2 bod 2.2 sa rozumie projektová dokumentácia so zapracovaním podmienok dotknutých orgánov a podmienok objednávateľa do projektovej dokumentácie podľa prílohy č. 1 a č. 2 k tejto zmluve, prerokovanie projektovej dokumentácie s príslušnými orgánmi a organizáciami za účelom vydania stavebného povolenia a iných povolení potrebných pre výstavbu, so zapracovaním podmienok stavebného povolenia a  objednávateľa do projektu, vrátane popisu prác s  výkazom výmer a kontrolným rozpočtom.

Čl.4. SPôSOB VYPRACOVANIA PROJEKTOVEJ DOKUMENTÁCIE A VÝKONU ODBORNÉHO AUTORSKÉHO DOHĽADU

4.1 Projektová dokumentácia bude vypracovaná a  odovzdaná objednávateľovi v rámci dojednanej ceny v požadovanom množstve vyhotovení vo výkresovej aj v digitálnej forme.

4.2 Odovzdaním sa rozumie odovzdanie projektovej dokumentácie objednávateľovi v jeho sídle odovzdávacím a preberacím protokolom.

* 1. Akceptáciou sa rozumie odsúhlasenie vecnej a obsahovej stránky predmetu diela vo forme akceptačného protokolu podpísaného oboma Zmluvnými stranami v sídle Objednávateľa (ďalej len „Akceptácia“). Objednávateľ je povinný Akceptovať predmet diela do 14 dní od odovzdania diela, alebo písomne resp. emailom oznámiť zhotoviteľovi námietky a pripomienky voči odovzdanému predmetu diela, pričom zhotoviteľ je tieto povinný odstrániť v lehote do 7 pracovných dní od doručenia oznámenia námietok a pripomienok zo strany objednávateľa. V prípade že zhotoviteľ námietky a pripomienky neodstráni do uvedenej lehoty alebo ich neodstráni riadne, objednávateľ má právo opätovne oznámiť a špecifikovať zhotoviteľovi námietky a pripomienky k predmetu diela a určiť dodatočnú primeranú lehotu ( nie však dlhšiu ako 7 dní) na ich odstránenie. Pokiaľ nebudú námietky a pripomienky odstránené ani v dodatočnej lehote, objednávateľ má právo na zmluvnú pokutu z omeškania vo výške 0,5% z dohodnutej ceny za každý deň omeškania počnúc 8. dňom od doručenia prvého písomného oznámenia o námietkach a pripomienkach, prípadne odstúpiť od zmluvy. V prípade, že objednávateľ do 14 dní od odovzdania projektovej dokumentácie v zmysle bodu 4.2. tejto zmluvy nepredloží písomne odôvodnené námietky voči predmetu diela, tento sa považuje za akceptovaný. Akceptáciou nie je dotknuté právo objednávateľa na uplatnenie zodpovednosti voči zhotoviteľovi v zmysle čl.7 tejto zmluvy.
  2. Objednávateľ sa zaväzuje, že počas spracovania projektovej dokumentácie poskytne zhotoviteľovi v nevyhnutnom rozsahu spolupôsobenie, spočívajúce v odovzdaní potrebných údajov a ujasnení podkladov, odovzdaní všetkých vyjadrení a stanovísk, ktorých potreba vznikne v priebehu plnenia tejto zmluvy.
  3. Zhotoviteľ bude bez zbytočného odkladu informovať objednávateľa o akejkoľvek udalosti, ktorá by bránila alebo sťažovala realizáciu predmetu zmluvy a ktorá by mala vplyv na dohodnuté termíny dokončenia. Uvedená povinnosť sa vzťahuje aj na objednávateľa.

4.6 V priebehu vykonávania diela – projektovej dokumentácie sa minimálne 2 x mesačne uskutoční pracovné rokovanie medzi objednávateľom a zhotoviteľom (ďalej len „pracovné rokovanie“) podľa požiadaviek objednávateľa alebo zhotoviteľa uskutočnených elektronicky alebo písomne. Z pracovného stretnutia sa zhotoviteľ zaväzuje vyhotoviť zápis (ďalej len „zápis z pracovného rokovania“), ktorého rovnopis obdrží každá zmluvná strana. Zhotoviteľ je povinný počas pracovných rokovaní objednávateľa informovať o stave rozpracovania diela a vykonávania činností podľa tejto Zmluvy. Zoznam účastníkov pracovného rokovania dohodne zhotoviteľ s objednávateľom spravidla 7 dní vopred pred jeho konaním. Posledné pracovné rokovanie, na ktorom zhotoviteľ odprezentuje finálny návrh projektovej dokumentácie, sa musí uskutočniť v lehote najmenej 10 pracovných dní pred časom plnenia definovaným v bode 5.1.1. tejto zmluvy, pričom zhotoviteľ sa zaväzuje požiadať objednávateľa o jeho uskutočnenie v lehote 5 pracovných dní pred jeho konaním, a to písomne alebo elektronicky. Objednávateľ si vyhradzuje právo pripomienkovať finálny návrh diela – projektovej dokumentácie, odprezentovaný zhotoviteľom na poslednom pracovnom rokovaní, najmä za účelom posúdenia, či obsahuje všetky požadované náležitosti a to najmä netechnickej povahy. Zhotoviteľ sa za týmto účelom zväzuje poskytnúť objednávateľovi elektronickú verziu finálneho návrhu diela – projektovej dokumentácie priamo na poslednom pracovnom rokovaní. Na požiadanie objednávateľa prizve zhotoviteľ na pracovné rokovanie zainteresovaných zástupcov dotknutých subjektov. V prípade, že zhotoviteľ neplní povinnosti podľa tohto bodu, má objednávateľ právo na uplatnenie zmluvnej pokuty vo výške podľa čl. XI. Ods. (1).

4.7 Zhotoviteľ sa zaväzuje uskutočniť výkon OAD na stavbe s názvom:

**„Využitie podzemných priestorov bývalého krytu CO pod ZŠ, Žilina - Hájik“**

(ďalej len „stavba“) podľa tejto zmluvy v rozsahu:

a. účasť na odovzdaní staveniska zhotoviteľovi stavby,

b. dodržanie projektu s prihliadnutím na podmienky určené stavebným povolením s poskytovaním vysvetlení potrebných pre plynulosť výstavby,

c. posudzovanie návrhov zhotoviteľa stavby na zmeny a odchýlky z pohľadu dodržiavania technicko-ekonomických parametrov stavby, dodržiavanie lehôt výstavby, prípadne ďalších údajov a ukazovateľov,

d. vyjadrovanie sa k požiadavkám zhotoviteľa stavby na tzv. „naviac práce“,

e. sledovanie postupu výstavby z technického hľadiska a časového harmonogramu výstavby,

f. na základe zistených skutočností vyjadrovanie sa k prípadným zmenám stavebných a technologických postupov,

g. v prípade potreby predkladanie stanovísk a vysvetľovanie problémov, spojených s nejasnosťami vyplývajúcimi z vyhotovenej projektovej dokumentácie,

h. v prípade, že skutkový stav zistený na stavenisku nezodpovedá predpokladom v projektovej dokumentácii, navrhovanie technického riešenia vyvolanej zmeny, a v prípade potreby aj spracovanie takéhoto riešenia formou zmenovej projektovej dokumentácie so spracovaním zmenového rozpočtu,

i. zaujímanie stanoviska s vysvetlením a návrhom riešenia k prípadným vadám projektovej

dokumentácie pri realizácii stavby,

j. vykonávanie úprav plánu bezpečnosti a ochrany zdravia pri práci a podkladu, ktorý obsahuje informáciu o BOZP, ktoré je potrebné zohľadňovať pri ďalších prácach v dôsledku prípadných zmien v priebehu prác,

k. účasť na kontrolných dňoch,

l. účasť na odovzdaní a prevzatí stavby alebo jej časti,

m. účasť na kolaudačnom konaní a poskytnutie súvisiacej súčinnosti.

4.8 Zhotoviteľ je povinný vykonať OAD osobne. Realizáciu OAD t.j. činnosti podľa bodu 4.7. tejto zmluvy, má zhotoviteľa povinnosť zapísať do stavebného denníka s vyznačením času prítomnosti na stavbe a dodržiavanie technologických postupov od realizátora stavby. Negatívne zistenia a všetky odchýlky oproti projektovej dokumentácii je povinný zhotoviteľ v rámci autorského dohľadu okrem zápisu do stavebného denníka oznámiť na e-mailové adresu objednávateľa uvedenú v čl. 1 tejto zmluvy, a to okamžite po ich zistení. Zhotoviteľ ako autorský dohľad je povinný odkontrolovať nadobúdacie doklady investora, ktoré deklarujú kvalitu dodávaných materiálov na stavbu.

4.9 Zhotoviteľ je povinný vykonávať OAD v rozsahu uvedenom v ods. 4.7 tohto článku a to:

- počas realizácie stavby,

- do skončenia záručnej doby stavebných prác stavby.

4.10 Zhotoviteľ je povinný pri vykonávaní svojej činnosti spolupracovať s objednávateľom, stavebným dozorom, s príslušným stavebným úradom, dotknutými orgánmi štátnej správy i samosprávy a s ostatnými dotknutými subjektmi, ktoré ustanoví príslušný stavebný úrad alebo právne predpisy, ako aj so spracovateľom pôvodnej projektovej dokumentácie stavby z roku 1987 a aktualizovanej štúdie z roku 2018: Ing. Arch. Ľ. Kružel, ktorá štúdia je súčasťou súťažných podkladov a zároveň sa riadiť ich pokynmi. Výsledky všetkých činností vykonaných podľa tejto zmluvy je zhotoviteľ povinný vopred písomne alebo elektronicky odsúhlasovať s objednávateľom.

4.11 Objednávateľ je oprávnený požadovať od zhotoviteľa predloženie správy o výsledku OAD, ktorá zahŕňa všetky zistenia pri výkone OAD počas realizácie stavby, ako aj po jej dokončení, zdokladované v súhrne príslušnou dokumentáciou.

4.12 Zhotoviteľ nesmie bez predchádzajúceho súhlasu objednávateľa previesť záväzky z tejto zmluvy na tretiu osobu.

Čl.5. ČAS PLNENIA

* 1. Zhotoviteľ vypracuje a dodá dielo:

5.1.1 Projektovú dokumentáciu v termíne: **do 100 dní odo dňa nadobudnutia účinnosti zmluvy**

5.1.2 Odborný autorský dozorv termíne:

1. Začiatok: dňom odovzdania staveniska zhotoviteľovi stavby
2. Ukončenie: dňom skončenia záručnej doby stavebných prác stavby.
   1. Predmet podľa tejto zmluvy je splnený riadnym vypracovaním a odovzdaním projektovej dokumentácie objednávateľovi a jej akceptáciou v zmysle bodu 4.3 tejto zmluvy a riadnym výkonom odborného autorského dozoru podľa čl.4 tejto zmluvy a to všetko v termínoch podľa bodu 5.1. tejto zmluvy.

5.3 Zmluvné strany sa dohodli, že vo výnimočných prípadoch, ak vplyvom nepredvídateľných okolností, ktoré zhotoviteľ nemohol pri vynaložení náležitej odbornej starostlivosti predvídať a ktoré zabránia riadnemu a včasnému splneniu predmetu zmluvy zo strany zhotoviteľa, sa neuplatní ustanovenie zmluvy, týkajúce sa termínu dodania diela a ustanovenie čl. 6 bod 6.7 za podmienky, že sa strany dohodnú na zmene pôvodne dohodnutých termínov dodania diela dodatkom k zmluve. Zhotoviteľ je povinný bez zbytočného odkladu písomne oznámiť objednávateľovi vznik tejto okolnosti, majúcej vplyv na zmenu termínu dodania diela.

5.4 Objednávateľ oznámi (písomne, emailom) zhotoviteľovi termín začatia výkonu OAD bez zbytočného odkladu najneskôr však 7 dní pred dňom odovzdania staveniska zhotoviteľovi stavby.

Čl.6. CENA DIELA, PLATOBNÉ PODMIENKY A ZMLUVNÉ POKUTY

6.1 Cena za zhotovenie predmetu zmluvy v  rozsahu Čl. 3. tejto zmluvy a spôsobom uvedeným v Čl. 4 tejto zmluvy je stanovená vo výške nasledovne:

**Zmluvná cena celková : ................... € bez DPH**

**Zmluvná cena celková : .................. € s DPH**

**( zhotoviteľ je/nie je platcom DPH)**

**Slovom: ................................ eur**

Z toho:

6.1.1 Cena za spracovanie projektovej dokumentácie (95% z celkovej ceny podľa bodu 6.1):

: ................. € bez DPH

: ................. € s DPH

6.1.2 Cena za výkon OAD nad uskutočňovaním stavby:

: 17,00 €/hod. bez DPH

: 20,40 €/hod. s DPH

Maximálna cena za výkon OAD nad uskutočňovaním stavby je (5% z celkovej ceny podľa bodu 6.1):

: ................. € bez DPH

: ................. € s DPH,

pričom uvedená maximálna cena za výkon OAD je za celé obdobie trvania zmluvy, a to aj v prípade prekročenia počtu hodín presahujúcich túto cenu.

V odmene podľa tohto bodu sú zahrnuté všetky náklady vynaložené zhotoviteľom v súvislosti s plnením predmetu tejto zmluvy, diela v rozsahu čl. 4 tejto zmluvy. Za výkon OAD vyvolaný vadami resp. nedorobkami projektovej dokumentácie nemá zhotoviteľ nárok na odmenu.

6.2 Zhotoviteľ vystaví za spracovanie projektovej dokumentácie dve faktúry – daňový doklad, ktoré budú mať všetky vecné a formálne náležitosti v zmysle platných právnych predpisov.

6.3 Objednávateľ bude uhrádzať faktúry nasledovne:

* prvú faktúru vo výške 80 % z ceny za spracovanie projektovej dokumentácie podľa bodu 6.1.1 zaplatí objednávateľ zhotoviteľovi po Akceptácií projektovej dokumentácie v zmysle bodu 4.3
* druhú faktúru, t.j. zvyšných 20 % z ceny za spracovanie projektovej dokumentácie podľa bodu 6.1.1 zaplatí objednávateľ zhotoviteľovi na jeho žiadosť po vydaní stavebného povolenia, najneskôr však do 4 mesiacov od Akceptácie projektovej dokumentácie, pokiaľ omeškanie vydania stavebného povolenia nespôsobila vada alebo neúplnosť predmetu zmluvy spôsobená zhotoviteľom. Spravodlivým dôvodom uvedenej splatnosti ceny podľa predchádzajúcej vety je skutočnosť, že stavebné konanie, ktoré bezprostredne nadväzuje na splnenie diela, môže odhaliť skryté podstatné vady diela, ktoré sú bez ich včasného odstránenia spôsobilé zmariť účel diela.

6.4 Splatnosť vystavených faktúr je do 30 dní od jej doručenia objednávateľovi. V prípade, že faktúra nebude obsahovať všetky údaje uvedené v ustanovení § 71, § 74 zákona č. 222/2004 Z. z., alebo v bode 6.2., 6.3. tejto zmluvy, alebo číslo tejto zmluvy, objednávateľ je oprávnený faktúru vrátiť zhotoviteľovi a požadovať odstránenie nedostatkov. 30 – dňová lehota splatnosti v takomto prípade neplynie. Zhotoviteľ je povinný vystaviť novú faktúru s číslom tejto zmluvy a údajmi uvedenými v ustanovení § 71, §74 zákona č. 222/2004 Z. z. a v bode 6.2., 6.3. tohto článku. Dňom doručenia novej opravenej faktúry objednávateľovi začne plynúť nová 30 - dňová lehota splatnosti

6.5 Zhotoviteľ vystaví faktúry za výkon odborného autorského dohľadu - daňový doklad, ktorý bude mať všetky vecné a formálne náležitosti v zmysle platných právnych predpisov nasledovne:

- Faktúry za výkon odborného autorského dohľadu podľa bodu 6.1.2 bude zhotoviteľ vystavovať na základe písomne alebo elektronicky odsúhlaseného rozsahu výkonu OAD mesačne alebo v inom dohodnutom intervale.

- Konečnú faktúru za výkon odborného autorského dohľadu podľa bodu 6.1.2, ktorá nesmie presiahnuť maximálnu cenu za výkon OAD, zhotoviteľ vystaví po nadobudnutí právoplatnosti kolaudačného rozhodnutia /iného odsúhlasenia objednávateľom/ na stavbu.

6.6 Splatnosť vystavených faktúr je do 30 dní od jej doručenia objednávateľovi. V prípade, že faktúra nebude obsahovať všetky údaje uvedené v ustanovení § 71, § 74 zákona č. 222/2004 Z. z., alebo v bode 6.2., 6.3. tejto zmluvy, alebo číslo tejto zmluvy, objednávateľ je oprávnený faktúru vrátiť zhotoviteľovi a požadovať odstránenie nedostatkov. 30 – dňová lehota splatnosti v takomto prípade neplynie. Zhotoviteľ je povinný vystaviť novú faktúru s číslom tejto zmluvy a údajmi uvedenými v ustanovení § 71, §74 zákona č. 222/2004 Z. z. a v bode 6.2., 6.3. tohto článku. Dňom doručenia novej opravenej faktúry objednávateľovi začne plynúť nová 30 - dňová lehota splatnosti.

6.7 Zhotoviteľ berie na vedomie, že v prípade, že sa stavba nebude zhotovovať v celom rozsahu podľa projektovej dokumentácie a bude sa zhotovovať po etapách, cena a platobné podmienky za výkon odborného autorského dohľadu podľa bodu 6.1.2 sa budú uplatňovať pomerne podľa rozsahu zhotovovanej stavby voči projektovej dokumentácii.

6.8 V prípade omeškania s úhradou faktúry za riadne a včasne odovzdané dielo je objednávateľ povinný zaplatiť zhotoviteľovi úrok z omeškania vo výške 0,5% z fakturovanej sumy za každý deň omeškania. V prípade, ak zhotoviteľ poruší povinnosti ustanovené touto zmluvou, iné ako sú uvedené v predchádzajúcej vete a v bode 6.8 tohto článku, má objednávateľ právo na uplatnenie zmluvnej pokuty vo výške 100 € za každé neplnenie alebo porušenie povinnosti/záväzku alebo nečinnosti zhotoviteľom, a to za každý deň počítaný odo dňa porušenia alebo neplnenia povinnosti/záväzku, až do zjednania nápravy.

6.9 V prípade, že zhotoviteľ nedodá projektovú dokumentáciu v dohodnutom termíne, objednávateľ má právo na zmluvnú pokutu z omeškania vo výške 0,5% z dohodnutej ceny podľa 6.1.1. za každý deň omeškania.

6.10 V prípade neplnenia povinnosti OAD má objednávateľ nárok na zmluvnú pokutu vo výške 50,- eur za každý prípad zanedbania ktorejkoľvek činnosti podľa bodov 4.7 až 4.11, a to za každý deň zanedbania ktorejkoľvek činnosti podľa bodov 4.7 až 4.11. Za zanedbanie činnosti v zmysle tohto článku sa považuje stav, kedy zhotoviteľ nevykonáva činnosti podľa tejto zmluvy s náležitou odbornou starostlivosťou, riadne, včas, v súlade s touto zmluvou, platnými a účinnými právnymi predpismi a technickými normami.

6.11. Zaplatením zmluvnej pokuty v zmysle tejto zmluvy nie je dotknutý nárok objednávateľa na náhradu škody. Objednávateľ má nárok na náhradu škody presahujúcu výšku zmluvnej pokuty.

6.12. Zmluvná pokuta sa považuje za zaplatenú jej pripísaním na účet dotknutej zmluvnej strany v peňažnom ústave uvedenom v čl.1 tejto zmluvy.

6.13. Zaplatením zmluvnej pokuty sa zhotoviteľ nezbavuje svojej povinnosti riadne splniť svoj záväzok zo zmluvy.

Čl.7. ZODPOVEDNOSŤ ZHOTOVITEĽA

7.1 Zhotoviteľ zodpovedá za to, že dielo bude zhotovené a dodané podľa ustanovení tejto zmluvy včas a riadne, t.j. v stanovenom termíne, bez závad a nedostatkov, v súlade s platnou legislatívou SR, STN, STN EN, TN a ďalšími súvisiacimi predpismi, pričom bude použiteľný na dohodnutý účel.

7.2 Zhotoviteľ sa zaväzuje postupovať pri vykonaní diela s maximálnou odbornou starostlivosťou, dodržiavať všeobecne záväzné predpisy a technické normy. Ďalej sa bude riadiť záväznými podkladmi objednávateľa, záväznými pokynmi objednávateľa, zápismi a písomnými dohodami zmluvných strán potvrdenými obidvoma stranami.

7.3 Zhotoviteľ zodpovedá za vady diela v  z mysle § 560 a  nasl. Obchodného zákonníka. Vadami a  nedostatkami diela sa rozumejú aj také vady a nedostatky, ktoré sa prejavia na stavbe postavenej podľa projektu zhotoviteľa a budú spôsobené nesprávnym naprojektovaním. Pri výkone OAD je zhotoviteľ povinný poukázať na nedostatky ihneď po ich zistení a oznámiť ich bezodkladne objednávateľovi, stavebnému dozoru, prípadne technickému dozoru, inak zodpovedá za škodu, ktorá porušením tejto povinnosti vznikne. Rovnako zhotoviteľ zodpovedá za škodu, ktorú vznikla v dôsledku skutočnosti, že zhotoviteľ nevykonal OAD v súlade s touto zmluvou, najmä v súlade s bodom 4.7. tejto Zmluvy.

7.4 Záručná doba na zhotovené dielo je zmluvnými stranami dohodnutá v trvaní **60 mesiacov** a začína plynúť odo dňa akceptácie v zmysle čl. 4.3. Záručná doba sa automaticky predlžuje o dobu odstraňovania vady diela v záručnej dobe.

7.5 V prípade, že sa počas záručnej doby diela (projektu) alebo počas realizácie stavby realizovanej na jej základe preukáže jeho nekvalita, neúplnosť diela, prípadne budú zistené iné vady diela ako napr. nezrovnalosti v stavebnej časti, nesúlad s výkazom výmer, chýbajúce časti projektovej dokumentácie na jednotlivé časti diela, ktoré sú nevyhnutné pre realizáciu a správne fungovanie stavby, chybne uvedené rozmery, počty kusov jednotlivých prvkov, nesprávne použitá technológia v projektovej dokumentácii a podobne, má objednávateľ nárok požadovať od zhotoviteľa náhradné plnenie alebo dodanie chýbajúceho plnenia v primeranej lehote stanovenej objednávateľom. Pokiaľ nebude náhradné plnenie dodané v stanovenej primeranej lehote, objednávateľ má právo na zmluvnú pokutu vo výške 0,5% z dohodnutej ceny za projektovú dokumentáciu za každý deň omeškania počnúc nasledujúcim dňom od uplynutia tejto lehoty, prípadne odstúpiť od zmluvy. Rovnako má objednávateľ nárok požadovať od zhotoviteľa náhradné plnenie vždy vtedy, ak projektová dokumentácia kvalitatívne nezodpovedá účelu a povahe diela na jej základe zhotovovaného. Požiadavka bude uplatňovaná písomnou formou na adresu sídla zhotoviteľa. Zmluvné strany sa dohodli, že v prípade, že dielo bude mať nedostatky uvedené v  prvej vete tohto bodu, ktoré budú mať v čase zhotovovania stavby podľa  projektu (diela) na základe tejto zmluvy alebo počas plynutia záručnej doby tejto stavby vplyv na navýšenie ceny stavby alebo spôsobia potrebu prác, výkonov alebo dodávok, ktoré neboli uvedené v pôvodnom rozpočte alebo v ich dôsledku vznikne objednávateľovi iná materiálna alebo finančná škoda, objednávateľ je oprávnený uplatniť si u zhotoviteľa právo na zaplatenie zmluvnej pokuty až do  výšky 100 percent navýšenia ceny stavby, ktorá bude splatná do 30 dní od písomnej výzvy objednávateľa na jej úhradu.  Vo výzve bude určená výška zmluvnej pokuty na základe rozhodnutia objednávateľa. Uplatnením zmluvnej pokuty nie je dotknutý nárok na náhradu škody, ktorú možno vymáhať samostatne. Zhotoviteľ zodpovedá objednávateľovi za škodu, spôsobenú nekvalitným vyhotovením diela (prvá veta tohto bodu) v skutočnej výške nákladov, ktoré musel objednávateľ vynaložiť na realizáciu chýbajúcich častí stavby alebo na nápravu nevhodne zvolených postupov v diele, za účelom zabezpečenia užívaniaschopnosti stavby, zhotovovanej na základe projektu podľa tejto zmluvy. Zhotoviteľ je povinný takto vyčíslenú škodu uhradiť objednávateľovi do 30 dní odo dňa doručenia písomného vyrozumenia objednávateľa o vzniku škody, jej povahy a výške. Uvedené platí aj pre prípad, ak bude objednávateľovi udelená príslušným orgánom sankcia za konanie, ktoré bolo zapríčinené nekvalitným, resp. vadným vykonaním diela (projektu).

7.6 Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť, alebo na ne upozornil objednávateľa a objednávateľ na ich použití trval. Zhotoviteľ nezodpovedá za vady diela, ktoré boli spôsobené dodržaním nevhodných pokynov daných objednávateľom, ak zhotoviteľ na ich nevhodnosť upozornil a objednávateľ na ich dodržaní trval alebo ak zhotoviteľ túto nevhodnosť nemohol pri vynaložení odbornej starostlivosti zistiť. Za vadu diela sa nepovažuje zistenie odchýlok skutkového stavu uloženia podzemných inžinierskych sietí oproti podkladom, ktoré zhotoviteľ získal na základe žiadosti od ich správcov a o ktorých nemohol byť inak informovaný.

7.7 Zhotoviteľ sa zaväzuje prípadné vady diela odstrániť bezodplatne, bez zbytočného odkladu najneskôr však do 7 pracovných dní po uplatnení oprávnenej reklamácie objednávateľom. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou. Objednávateľ a zhotoviteľ sa môžu písomne dohodnúť na dlhšej lehote na odstránenie vád diela. V prípade, že zhotoviteľ neodstráni vady diela – projektovej dokumentácie včas, je objednávateľ oprávnený dať opraviť vady diela – projektovej dokumentácie tretej osobe na náklady zhotoviteľa. Zmluvné strany sa dohodli, že oprava vád diela – projektovej dokumentácie treťou osobou nebude považovaná za zásah do autorských práv zhotoviteľa k dielu – projektovej dokumentácii.

|  |
| --- |
| 7.8 Zhotoviteľ má právo písomne požiadať objednávateľa o prípadné doplňujúce údaje k reklamácii, ktoré budú nevyhnutné pre odstránenie vady diela v dohodnutej lehote. |
| 7.9 Reklamácia sa považuje za vybavenú odstránením vady diela alebo jeho časti riadne a včas, s potvrdením zo strany objednávateľa o prevzatí opraveného diela alebo jeho časti formou preberacieho protokolu. |
| 7.10 Zhotoviteľ sa zaväzuje, že nepoužije dielo, ktoré je predmetom tejto zmluvy bez súhlasu objednávateľa na iné účely ako tie, ktoré sú určené v tejto zmluve. |
| 7.11 Zhotoviteľ je povinný spôsobom bežným v jeho organizácii zabezpečiť dodržiavanie mlčanlivosti všetkými jeho zamestnancami, ktorí sa nejakým spôsobom zúčastnili na príprave a vyhotovení dokumentácie o ich obsahu, a to až do dňa, v ktorom sa tieto ako súčasť súťažných podkladov budú poskytovať uchádzačom o zhotovenie stavby a o tejto skutočnosti podať objednávateľovi vyhlásenie.  7.12 Zhotoviteľ je povinný zabezpečiť posúdenie dokumentácie, ktorá vyhovuje dokumentácii z hľadiska splnenia požiadaviek bezpečnosti a ochrany zdravia pri práci podľa §18, ods.5 zákona č.124/2006 Z.z., v znení neskorších predpisov. |

Čl.8. LICENČNÉ PODMIENKY

8.1 Podpisom tejto zmluvy udeľuje zhotoviteľ objednávateľovi súhlas na bezodplatné, výhradné použitie diela v zmysle § 19 ods. 4 autorského zákona (výhradnú licenciu v zmysle § 70 ods. 1 autorského zákona), a to nasledovným spôsobom:

a) vyhotovenie rozmnoženiny diela

b) spracovanie a adaptáciu diela, čím sa myslí najmä :

1. nasledovné zapracovanie zmien diela podľa potrieb objednávateľa;

2. ďalšie podrobnejšie rozpracovanie diela do detailnejšej podoby pre účely vyhotovenia konkrétneho súvisiaceho projektu;

3. spracovanie čo aj časti diela do iného diela; všetko za podmienky, že tým nedôjde k hanlivému nakladaniu s dielom.

c) zaradenie diela do súborného diela, najmä pre potreby rôznych sumarizačných, propagačných publikácií o meste Žilina a pod.

d) verejné vystavenie diela, najmä v sídle ako aj na webovom sídle objednávateľa.

8.2 Vzhľadom k tomu, že zhotoviteľ udeľuje objednávateľovi výslovný súhlas so spôsobom využitia diela podľa bodu 8.1 písmeno b) tejto zmluvy, zhotoviteľ je plne uzrozumený s tým, že vyššie uvedenou adaptáciou, rozpracovaním či spracovaním diela nedochádza k nedovoleným zmenám či nedovoleným zásahom do diela..

8.3 Zhotoviteľ ako autor diela udeľuje objednávateľovi ako nadobúdateľovi licencie súhlas na postúpenie licencie tretej osobe, ako aj na udelenie sublicencie v rozsahu udelenej licencie alebo jej časti. Zhotoviteľ nevyžaduje, aby ho objednávateľ o tejto skutočnosti bezodkladne informoval.

8.4 Zhotoviteľ berie na vedomie a súhlasí s tým, že autorská korektúra diela (pri jeho spracovaní v ďalších stupňoch) zo strany zhotoviteľa sa nebude vykonávať. Zhotoviteľ diela - projektovej dokumentácie výslovne súhlasí s tým, aby autorský dozor nad súladom stavby s jeho projektovou dokumentáciou vykonával niekto iný, t.j. tretia osoba.

8.5 Licencia sa udeľuje na dobu 70 rokov, v neobmedzenom rozsahu.

Čl.9. ZÁVEREČNÉ USTANOVENIA

9.1 Zmeny vo východiskových podkladoch alebo nové požiadavky objednávateľa ktoré vzniknú po Akceptácií diela objednávateľom v zmysle bodu 4.3 tejto zmluvy budú riešené formou písomného dodatku k tejto zmluve, v  ktorom bude obsiahnutá aj zodpovedajúca zmena lehoty dodávky a cena prác.

9.2 Všetky oznámenia, výzvy a iná korešpondencia podľa tejto zmluvy budú medzi zmluvnými stranami doručované osobne alebo doporučenou poštou na adresy uvedené v čl. 1 tejto zmluvy alebo emailom. Všetky úkony urobené písomne sú považované za doručené okamihom ich prevzatia druhou zmluvnou stranou. Písomnosť sa bude považovať za doručenú aj vtedy, ak nebude prevzatá druhou zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu. Písomnosť odoslaná emailom sa považuje za doručenú v deň, kedy bol email odoslaný. Kontaktné adresy pre doručovanie a odosielanie emailov sú za objednávateľa: [peter.tomka@zilina.sk](mailto:peter.tomka@zilina.sk) a za zhotoviteľa: ........................... . E-mailová adresa uvedená v Čl. 1 tejto Zmluvy na strane objednávateľa je záväznou adresou pre doručovanie elektronickej pošty s tým, že zhotoviteľ je povinný zasielať elektronickú korešpondenciu na vedomie aj na elektronickú adresu: [radovan.martincek@zilina.sk](mailto:radovan.martincek@zilina.sk).

Rozhodujúci pri určení času doručenia je výpis o odoslaní emailu. Akúkoľvek zmenu v údajoch uvedených v Čl. 1 tejto Zmluvy sú zmluvné strany povinné bezodkladne si oznámiť.

9.3 Zmluva nadobudne platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v súlade s § 47a ods. 1 Občianskeho zákonníka.

9.4 Pokiaľ v  zmluve nie je dohodnuté niečo iné, platia pre zmluvný vzťah ňou založený

ustanovenia Obchodného zákonníka č. 513/1991 Zb. v znení neskorších predpisov.

9.5. Objednávateľ je oprávnený odstúpiť od zmluvy v prípadoch uvedených v tejto zmluve. Objednávateľ je oprávnený od zmluvy odstúpiť aj v prípade, že zhotoviteľ poruší ktorékoľvek ustanovenie tejto zmluvy a k náprave nedôjde ani do troch dní od doručenia výzvy objednávateľa na odstránenie závadného stavu.

9.6. Bez ohľadu na dôvod ukončenia zmluvy, zhotoviteľ pokiaľ nebude inštruovaný objednávateľom inak, vykoná nasledovné kroky:

- okamžite zastaví práce,

- odovzdá objednávateľovi úplne alebo čiastočne ukončené plnenia podľa tejto zmluvy

9.7. Neoddeliteľnou súčasťou tejto zmluvy sú nasledujúce prílohy:

Príloha č. 1 – Cenová ponuka zhotoviteľa,

Príloha č. 2 – Základný rozsah prác,

9.8. Zmluvné strany vyhlasujú, že zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu ju vlastnoručne podpísali.

9.9. Táto zmluva je vyhotovená v piatich vyhotoveniach, z  ktorých jeden je určený pre zhotoviteľa a štyri pre objednávateľa.

V Žiline dňa V Žiline dňa

.................................... .........................................

Zhotoviteľ : Objednávateľ :

..................... Mgr. Peter Fiabáne

..................... primátor mesta Žilina

Príloha č.1

Cenová ponuka zhotoviteľa

Príloha č.2

Základný rozsah prác